《虚明斋》
宋代·李新

道源冷然白，疏通无一尘。
中扃泬寥生，太古以上人。
斋居不三泬，水镜冰壶身。
日观红未升，绿琐先知晨。
逍遥且齐物，静与鸿蒙亲。
如求漆园吏，先与卜西邻。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。